

**Орнықты даму мақсаттары жөніндегі үйлестіру кеңесі туралы**

***Күшін жойған***

Қазақстан Республикасы Премьер-Министрінің 2018 жылғы 13 қарашадағы № 143-ө өкімі. Күші жойылды - Қазақстан Республикасы Үкіметінің 2022 жылғы 29 сәуірдегі № 268 қаулысымен

      **Орнықты даму мақсаттары жөніндегі үйлестіру кеңесі туралы**

      Ескерту. Күші жойылды - ҚР Үкіметінің 29.04.2022 № 268 қаулысымен.

      "Қазақстан Республикасының Үкіметі туралы" 1995 жылғы 18 желтоқсандағы Қазақстан Республикасы Конституциялық заңының 19-бабы 1-тармағының 8) тармақшасына сәйкес:

      1. Орнықты даму мақсаттары жөніндегі үйлестіру кеңесі (бұдан әрі - Кеңес) осы өкімге қосымшаға сәйкес құрамда құрылсын.

      2. Қоса беріліп отырған Кеңес туралы ереже бекітілсін.

      **Премьер-Министр      Б. Сағынтаев**

|  |  |
| --- | --- |
|   | Қазақстан РеспубликасыПремьер-Министрінің2018 жылғы 13 қарашадағы№ 143-ө өкімінеқосымша |

      **Орнықты даму мақсаттары** **жөніндегі** **үйлестіру** **кеңесінің** **құрамы**

      Ескерту. Құрамға өзгерістер енгізілді – ҚР Премьер-Министрінің 11.04.2019 № 57-ө; 06.12.2019 № 222-ө өкімдерімен; ҚР Үкіметінің 01.10.2020 № 624 (алғашқы ресми жарияланған күнінен кейін күнтізбелік он күн өткен соң қолданысқа енгізіледі); 26.02.2021 № 98 қаулыларымен; ҚР Премьер-Министрінің 04.03.2021 № 48-ө; 07.06.2021 № 103-ө өкімдерімен; ҚР Үкіметінің 28.01.2022 № 34 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

      Қазақстан тарапынан:

      Қазақстан Республикасы Премьер-Министрінің орынбасары – Қазақстан Республикасының Сауда және интеграция министрі, төраға;

      Қазақстан Республикасының Ұлттық экономика министрі, төрағаның орынбасары;

      Қазақстан Республикасының Ұлттық экономика вице-министрі, хатшы;

            Қазақстан Республикасының Стратегиялық жоспарлау және реформалар агенттігінің төрағасы (келісу бойынша);

      Қазақстан Республикасының Цифрлық даму, инновациялар және аэроғарыш өнеркәсібі министрі;

      Қазақстан Республикасының Білім және ғылым министрі;

      Қазақстан Республикасының Денсаулық сақтау министрі;

      Қазақстан Республикасының Еңбек және халықты әлеуметтік қорғау министрі;

      Қазақстан Республикасының Индустрия жəне инфрақұрылымдық даму министрі;

      Қазақстан Республикасының Қаржы министрі;

      Қазақстан Республикасының Ақпарат және қоғамдық даму министрі;

      Қазақстан Республикасының Мәдениет және спорт министрі;

      Қазақстан Республикасының Ішкі істер министрі;

      Қазақстан Республикасының Энергетика министрі;

      Қазақстан Республикасының Сауда және интеграция бірінші вице-министрі;

      Қазақстан Республикасының Экология, геология және табиғи ресурстар министрі;

            Қазақстан Республикасының Ауыл шаруашылығы министрі;

      Қазақстан Республикасының Әділет министрі;

      Қазақстан Республикасының Төтенше жағдайлар министрі;

      Қазақстан Республикасы Мемлекеттік қызмет істері агенттігі төрағасының орынбасары (келісім бойынша);

      Қазақстан Республикасы Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет) төрағасының орынбасары (келісім бойынша);

      Қазақстан Республикасының Ұлттық Банкі төрағасының орынбасары (келісім бойынша);

      Қазақстан Республикасы Қаржы нарығын реттеу және дамыту агенттігі төрағасының орынбасары (келісім бойынша);

            Қазақстан Республикасының Стратегиялык жоспарлау және реформалар агенттігі төрағасының орынбасары (келісу бойынша);

      Қазақстан Республикасының Бәсекелестікті қорғау және дамыту агенттігі төрағасының орынбасары (келісу бойынша);

      Қазақстан Республикасының Сыртқы істер министрінің орынбасары;

      Қазақстан Республикасының Стратегиялық жоспарлау және реформалар агенттігі Ұлттық статистика бюросының басшысы (келісу бойынша);

      Қазақстан Республикасының Қаржылық мониторинг агенттігі төрағасының орынбасары (келісім бойынша);

      Қазақстан Республикасы Жоғарғы Сотының жанындағы Соттардың қызметін қамтамасыз ету департаментінің басшысы (келісім бойынша);

      "Халықаралық жасыл технологиялар және инвестициялық жобалар орталығы" коммерциялық емес акционерлік қоғамының басшысы (келісім бойынша);

      "Экономикалық зерттеулер институты" акционерлік қоғамының басқарма төрағасы (келісім бойынша);

      "Назарбаев Университеті" дербес білім беру ұйымының Президенті (келісім бойынша);

      "Назарбаев Университеті" дербес білім беру ұйымының Қамқоршылық кеңесі төрағасының орынбасары (келісім бойынша),

      Халықаралық ұйымдар тарапынан:

      Біріккен Ұлттар Ұйымының Қазақстан Республикасындағы резидент үйлестірушісі (келісім бойынша);

      Еуропалық Одақтың Қазақстандағы өкілдігінің басшысы (келісу бойынша);

      "Біріккен Ұлттар Ұйымының Даму бағдарламасының тұрақты өкілі (келісім бойынша)

      Қазақстан Республикасындағы Азия Даму Банкі өкілдігінің директоры (келісім бойынша).

      Қазақстан Республикасы

Премьер-Министрінің

2018 жылғы 13 қарашадағы

№ 143-ө өкімімен

бекітілген

      **Орнықты даму мақсаттары** **жөніндегі** **үйлестіру** **кеңесі** **туралы**

**ЕРЕЖЕ**

      **1. Жалпы** **ережелер**

      1. Орнықты даму мақсаттары жөніндегі үйлестіру кеңесі (бұдан әрі - Кеңес) Қазақстан Республикасы Үкіметінің жанындағы консультативтік-кеңесші орган болып табылады.

      2. Кеңес Қазақстан Республикасында орнықты даму мақсаттарын (бұдан әрі - ОДМ) ілгерілету бойынша ұсыныстар мен ұсынымдар әзірлеу үшін құрылады.

      3. Кеңес өз қызметінде Қазақстан Республикасының Конституциясын және заңдарын, Қазақстан Республикасының өзге де нормативтік құқықтық актілерін, сондай-ақ осы Ережені басшылыққа алады.

      4. Қазақстан Республикасының Ұлттық экономика министрлігі Кеңестің жұмыс органы болып табылады.

      4-1. "Экономикалық зерттеулер институты" акционерлік қоғамы сараптамалық-талдау жұмыстарын жүргізетін Хатшылық болып табылады.

      Ескерту. 4-1-тармақпен толықтырылды – ҚР Премьер-Министрінің 07.06.2021 № 103-ө өкімімен.

      5. Кеңестің отырыстары қажеттілігіне қарай өткізіледі.

      *Ескерту. 5-тармақ жаңа* *редакцияда – ҚР Премьер-Министрінің 11.04.2019* № 57-ө *өкімімен.*

      **2. Кеңестің** **міндеттері**

      6. Кеңестің негізгі міндеттері ОДМ-ды іске асыру жөніндегі бірыңғай саясатты қалыптастыру бойынша ұсыныстарды қарау және әзірлеу болып табылады.

      **3. Кеңестің** **қызметін** **ұйымдастыру** **және** **оның** **тәртібі**

      7. Кеңестің қызметін ұйымдастыру және оның тәртібі Қазақстан Республикасы Үкіметінің 1999 жылғы 16 наурыздағы № 247 қаулысымен бекітілген Қазақстан Республикасы Үкіметінің жанындағы консультациялық-кеңесші органдар мен жұмыс топтарын құру тәртібі, қызметі мен таратылуы туралы нұсқаулыққа сәйкес жүзеге асырылады.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК